Foto: Getty Images Parij sog‘lom hordiq uchun eng yaxshi shaharlar elliktaligi yetakchisi bo‘ldi. Bu haqda Daily Mail nashri xabar berdi. TravelSupermarket resursi mutaxassislari reytingni tuzishda shahardagi bog‘lar, sport zallar, spa-salonlar, yoga studiyalari, vegetarian restoranlar va sog‘lom oziq-ovqat do‘konlari hamda yildagi quyoshli kunlar sonini hisobga olishgan. Shuningdek, ushbu shaharda bo‘lish xarajatlari hisobga olingan.    Yetakchi beshtalikka Tailandning Chiang May (2-o‘rin) va Pattaya (4-o‘rin) kurortlari, Ispaniyaning Barselonasi (3-o‘rin) va Kanadaning Vankuveri kiritilgan. Shuningdek, yetakchi o‘ntalikka Mayami (AQSh), San-Frantsisko (AQSh), Lissabon (Portugaliya), Denpasar (Bali, Indoneziya) va Buenos-Ayres (Argentina) kirgan.